laion/Wikipedia-Exotic huggingface dataset:
סקוט וו

סקוט וו (באנגלית: Scott wu) הוא מייסד-שותף ומנכ"ל של Cognition Labs, חברת ההזנק בתחום הבינה המלאכותית היוצרת שהוקמה בנובמבר 2023, אשר על פי כנוי עצמי היא "מעבדת AI המתמקדת בהגיון". סקוט נודע כבר בילדותו כילד פלא בתחום המתמטיקה. לימד את עצמו תכנות בגיל 9 כדי לממש את רעיונותיו, וזכה ב"Olimpiyad of Informatics" בשלוש מדליות זהב. לאחר מכן התחרה בתחרויות רבות במתמטיקה ותכנות בפלטפורת Codeforces, בהן זכה במקום הראשון, עד שהוגדר בדירוג "legendary grandmaster". ייסד את החברה Lunchclub, שנתמכה על ידי Lightspeed, Coatue ו-a16z, ובה תפקד כמנכ"ל ו-CTO. החברה מתמחחה בתאום פגישות וידאו 1:1 על ידי מודל בינה מלאכותית. בסוף 2023 ייסד את Cogintion Labs, אשר במהירות בזק גייסה 21 מיליון דולר, בין השאר מ-Founders Fund של המיליארדר פיטר ת'יל, ותוך 5 חודשים כבר הוציאה מוצר בשם Devin, מודל בינה מלאכותית אשר יודע לנתח סיטואציה להגדיר דרישות ולייצר קוד שיפתור בעיות רלוונטיות למצב, במקום שילוב של צוות מהנדסים ומתכנתים בעלי ניסיון. עם הפרסום של Devin, אתרי חדשנות מובילים בתחום הבינה המלאכותית נתנו תשומת לב רבה למוצר. Devin: Introducing the World’s First Ever AI Software Engineer, באתר OpenCV, מרץ 2024 AI just officially took our jobs... I hate you Devin, בערוץ Fireship ביוטיוב, מרץ 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סקוט וו".
גנוט

האם התכוונתם ל... יוני גנוט – זמר ישראלי לאון גנוט – מתאבק יהודי ארגנטינאי מרדכי גנוט – מחבר ספרות תורנית גנט (פירושונים) גנות (פירושונים)
Ancient Land

Ancient Land (ארץ עתיקה) הוא מיני אלבום (EP) של המוזיקאי זיו תמרי. האלבום הוקלט בשנת 2016 וכלל ארבעה שירים מתוך האלבום My Promised Land עם עיבוד ומיקס מעט שונים. המיני אלבום יצא על מנת לקדם מסע הופעות באירופה. האלבום הוא אינסטרומנטלי ברובו ומאופין בסגנון רוק מתקדם ורוק אקזוטי המנוגן בכלי נגינה שונים ומגוונים. כל המילים והלחנים: זיו תמרי "ארץ עתיקה" Ancient Land" (3:45)" "בחזרה לצפון" Back To The North" (4:35)" "היכן שהנהרות זורמים" Where The River Flows" (3:20)" "מתחת לפני הים" Below Sea Level" (3:02)" זיו תמרי - לאוד ספרדי, בנדוריה ספרדית, גיטרה ברזילאית, טימפלה, גיטרה באס, סיניסייזר, עוד, בגלמה, מנדולינה, בנג'ו, בוזוקי, מנדריולה, בנדולים ברזילאי,, גיטרה פורטוגזית, וכלי הקשה. ארז שימיאוביץ' - שירה (Back to the North) קובי סאנדהאוס - פסנתר, קלידים, המונד, וורליצר אור ארגש - תופים שי יובל - כלי הקשה מיכל ברקוביץ' - כינור, ויולה, צ'לו הדר תלם - קולות עדי טיטלמן - חליל אירי זיו תמרי - מוזיקה ולחנים ג'ינו אריאלי - מיקס הפקה נוספת אולפני Crazy Daisy - מאסטרינג עטיפת האלבום צולמה על ידי שלי אבידור במאוזוליאום מזור. האלבום באתר יוטויב.
עונת 1973/1974 בגביע קוראץ'

עונת 1973/1974 בגביע קוראץ' הייתה המהדורה השלישית של תחרות פיב"א לקבוצות כדורסל אירופיות, שנערכה בין 6 בנובמבר 1973 ל-11 באפריל 1974. בתחרות השתתפו 37 קבוצות, עשרים וחמש יותר מאשר במהדורה הקודמת. פלקנסטרו קאנטו מאיטליה ניצחה בגמר את פרטיזן בלגרד מיוגוסלביה וזכתה בטורניר בפעם השנייה ברציפות. הפועל ירושלים ומכבי רמת גן הודחו על ידי פיב"א בעקבות מלחמת יום הכיפורים סומה וינה פרשה לפני פתיחת התחרות ולכן נרשם לחובתה הפסד טכני 0–2 בשני המשחקים שלב הבתים נערך בארבעה בתים בני שלוש קבוצות, שבו שני משחקים בין שתי קבוצות (בית וחוץ) נחשבו כמשחק אחד. הקבוצה במקום הראשון בכל בית העפילה לחצי הגמר. פלקנסטרו קאנטו, שזכתה בטורניר הקודם, העפילה אוטומטית לשלב זה. מכבי רמת גן והפועל ירושלים, שסיימו במקום השני והשלישי בהתאמה בעונת 1972/1973 בליגה הלאומית בכדורסל, הוגרלו בסיבוב הראשון מול ברוזה במברג וא.א.ק. אתונה, בהתאמה, אך הושעו על ידי פיב"א בעקבות מלחמת יום הכיפורים, כמו בית"ר ירושלים שהעפילה לגביע מחזיקות גביע והושעתה גם היא. תוצאות, באתר פיב"א אירופה תוצאות, באתר Linguasport ספי פסטרנק, ספורט בהדממה: מלחמת יום כיפור, באתר ynet, 13 בספטמבר 2013
רבי שמעון איש המצפה

רבי שמעון איש המצפה הוא תנא שחי בימי בית המקדש השני. בתלמוד מיוחסת לו סידור המשניות של מסכת יומא. רבי שמעון איש המצפה מוזכר במשנה רק פעם אחת - במסכת פאה: "מעשה שזרע רבי שמעון איש המצפה לפני רבן גמליאל, ועלו ללשכת הגזית ושאלו." בתוספתא מובאת דעתו של רבי שמעון איש המצפה לגבי סדר הקרבת הקרבן בתלמוד הבבלי מובאים דברי רב הונא שרבי שמעון איש המצפה הוא התנא שסדר את מסכת תמיד. בעקבות קושיא על טענה זאת מביא התלמוד את דברי רבי יוחנן שרבי שמעון איש המצפה הוא התנא של מסכת יומא. לעומת זאת, בתלמוד ירושלמי מובא בשם רבי יוחנן שרבי שמעון איש המצפה הוא התנא של מסכת תמיד. מאזכור השאלה בלשכת הגזית לומדים שרבי שמעון איש המצפה חי בימי בית המקדש השני. נחמן קרוכמל טוען שמכיוון שרבי שמעון איש המצפה חי בימי בית המקדש, המשניות של מסכת יומא נסדרו עוד בימי רבן גמליאל הזקן בירושלים שלפני החורבן. יצחק אייזיק הלוי טוען לעומת זאת שרבי שמעון איש המצפה חי עד אחרי החורבן ושהמשניות נסדרו בזקנתו, לאחר החורבן, כאשר עלה צורך לתעד את העבודה בבית המקדש שנתבטלה. בתולדות תנאים ואמוראים נכתב שמכך ששמעון איש המצפה העיד על העבודה במקדש נראה שהוא היה כהן. משנה, מסכת פאה, פרק ב', משנה ו' תוספתא יומא, פרק א', הלכה י"ג תלמוד בבלי, מסכת יומא, דף י"ד, עמוד ב' נחמן קרוכמל, מורה נבוכי הזמן, עמוד 192 דורות ראשונים, כרך ג', פרק כ"ג הרב אהרן הימן, "רבי שמעון איש המצפה", תולדות תנאים ואמוראים, לונדון, תר"ע, באתר ויקיטקסט
כלכלי בלילה

כלכלי בלילה היא תוכנית אקטואליה כלכלית ישראלית העוסקת בענייני כלכלה, תרבות, טכנולוגיה, נדל"ן וחדשות מחו"ל. התוכנית משודרת בערוץ 14 החל מ-17 במרץ 2024 בימי ראשון עד רביעי בשעה 23:00. התוכנית מורכבת ממספר פינות: "כלכלה בדקה" בהגשת מנחה התוכנית דני רופ, מבזקים על פיתוחים טכנולוגיים, כתבות, פרשנויות ועוד. עורכת התוכנית היא קשת סידי. ב-31 במרץ 2024, תוכנית כלכלי בלילה שודרה במשך יותר משעה לצורך סיקור הפיגוע בגן יבנה. ב-17 במרץ 2024, ביומה הראשון של התוכנית, התוכנית הגיעה לנתון רייטינג זהה למתחרה שלה, הצינור, עם נתון של 3.5% ו-93 אלף צופים. בין המגישים והאורחים הנמצאים בתוכנית: דני רופ, ברק קפיטל, איציק יהושע, אמציה סמקאי, סוניה גורודיסקי, ענבל עומר, נתי כץ, קשת סידי משל, מושיקו כחלון, מאור פריד, מורן סקיטל, אילון ברלס, טלי ירון אלדר, רעות רז, רווה אפלטון, ניר קסטרו, אוריאן בן ארוש, לינוי שטרית, ערן בר-טל, ליבי אלון, אורי תובל, ארז צדוק, אושר עשור, איריס שטרק ועוד. אתר האינטרנט הרשמי של כלכלי בלילה כלכלי בלילה עם דני רופ | 17.3.2024 | התכנית המלאה, סרטון בערוץ "עכשיו 14 - התוכניות המלאות", באתר יוטיוב (אורך: 37:08) בר חיים, החזאי של המדינה: כוכב הטלוויזיה הוותיק מצטרף לערוץ 14, באתר עכשיו 14, 8 בפברואר 2024 שירה יום טוב, ערוץ 14 בתוכנית חדשה: דני רופ מגיע למסך, באתר אייס, 13 במרץ 2024 אחרי המעבר המפתיע: ערוץ 14 עם הישג נאה במיוחד, באתר "סרוגים", 18 במרץ 2024 שירה יום טוב, ערוץ 14 בתוכנית חדשה: דני רופ מגיע למסך, באתר אייס, 13 במרץ 2024 מעל לתחזית: ההישג המרשים של דני רופ בהופעת הבכורה בערוץ 14, באתר מעריב אונליין, 18 במרץ 2024
פסנג'אן

פסנג'אן (בפרסית: فسنجان; נקרא גם פסנג'ון בניב טהראני) הוא נזיד מהמטבח הפרסי, חמוץ מתוק (חורש) מצפון איראן. המאכל מוגש בדרך כלל על אורז כמנהג האיראני. כמו תבשילי חורש אחרים המוגשים על אורז, פסנג'אן נפוץ גם במטבח העיראקי. כמנה חגיגית לאירועים מיוחדים, היא הפכה באיראן לחלק גם מחגיגות ראש השנה היהודי. על אף שהטיפולוגיה של המטבחים האתניים היהודיים אינה מדויקת, פסנג'אן עשוי להיחשב כחלק מהמטבח היהודי הספרדי. באזרבייג'ן, המנה נקראת fisincan plov, הנזיד עשוי שם עם קציצות טלה במקום עופות. פסנג'אן מתובל בממרח רימונים ובאגוזי מלך טחונים (ראו סציבי) ובתבלינים כמו כורכום, קינמון, קליפת תפוז, הל וניצני ורדים. מכינים את המנה באופן מסורתי עם חצילים ועופות (ברווז או בשר עוף). ניתן להכין פסנג'אן גם מכדורי בשר טחון או נתחי טלה. בהתאם למתכון, יכול להיות לו טעם מתוק או חמוץ. פסנג'אן מוגש עם אורז לבן או צהוב איראני (פילאף או צ'לו). אם רוטב הרימונים יוצא חמוץ מדי, אפשר להוסיף סוכר ובצל מטוגן כדי להמתיק אותו. לפעמים משתמשים בברזל חם כדי לגרום לחמצון-חיזור ולהכהות את צבע הרוטב. זוהי מנה שהיא חלק משולחן ארוחת הערב בחגיגות ליל הילדא. ההתייחסות המוקדמת ביותר לפסנג'אן היא ב־Sofra-ye at'ema של מירזה עלי-אכבר חאן אשפזבאשי משנת 1881, המפרט עשרה סוגים שונים של המנה: אגוז (היום הנפוץ ביותר), שקדים, חצילים, שעועית יבשה, חבוש, תפוח אדמה, גזר, דלעת, דגים ויוגורט. המילון הראשון שמזכיר את פסנג'אן הוא Farhang-e Anandraj, שקורא לו פאסוג'אן (fasūjan) ואומר שמקורו של המנה בגילאן. פסנג'אן הוא מאכל מיוחד שנשמר לרוב לאירועים מיוחדים. הוא נחשב ל"מאכל של עשירים", שאליו מתייחסים בביטוי הפרסי "הוא מתנהג כאילו היו לו פסיון ופסנג'אן", כלומר להשוויץ או להתנהג ביומרה. במערכת האיראנית המסורתית של מאכלי "גארם" ו"סארד" (כלומר "חם" ו"קר", בהתאמה), פסנג'אן נחשב למנה "חמה" מכיוון שמשתמשים בה באגוזי מלך, הנחשב גם כן למזון "חם". כדי לאזן את ה"חום" הזה, לפעמים מוסיפים למנה כוסברה (צמח "קר"); דלעת קלופה מתווספת מאותה סיבה, כמו גם כדי לשמש כתחליף סוכר. חורשט סבזי גיימך המטבח הפרסי מדיה וקבצים בנושא פסנג'אן בוויקישיתוף רשימת נזידים מרק רימונים Anderson, E.N. (30 באפריל 2018). Asian Cuisines: Food Culture from East Asia to Turkey and Afghanistan. Berkshire Publishing Group. p. 99. ISBN 9781614728467. {{cite book}}: (עזרה) Amanat, Abbas; Vejdan, Farzin, eds. (2012). Iran Facing Others: Identity Boundaries in a Historical Perspective. Palgrave Macmillan. The Oxford Handbook of the Jewish Diaspora, Oxford University Press, 2021, p. 683 Fisincan Plov Nasıl Yapılır? - Can Azerbaycan - TRT Avaz (באזרית). Miers, Thomasina (2017-12-15). "Thomasina Miers' recipe for roast winter vegetables with walnut and pomegranate sauce". the Guardian (באנגלית). נבדק ב-2018-07-26. Richly sweet, subtly sour, with a satisfying depth of flavour from ground walnuts: fesenjan is a tempting Persian stew traditionally eaten during the winter solstice. Davidson, Alan (2014). Jaine, Tom (ed.). The Oxford Companion to Food (3 ed.). Oxford University Press. p. 48. ISBN 978-0199677337. Elahi, Etrat. "FESANJĀN". Encyclopaedia Iranica. נבדק ב-6 במרץ 2022. {{cite web}}: (עזרה)
עונת 1974/1975 בגביע קוראץ'

עונת 1974/1975 בגביע קוראץ' הייתה המהדורה הרביעית של תחרות פיב"א לקבוצות כדורסל אירופיות, שנערכה בין 5 בנובמבר 1974 ל-25 במרץ 1975. בתחרות השתתפו 42 קבוצות, חמש יותר מאשר במהדורה הקודמת. פלקנסטרו קאנטו מאיטליה ניצחה בגמר את ברצלונה מספרד וזכתה בטורניר בפעם השלישית ברציפות. שלב הבתים נערך בארבעה בתים בני ארבע קבוצות, שבו שני משחקים בין שתי קבוצות (בית וחוץ) נחשבו כמשחק אחד. הקבוצה במקום הראשון בכל בית העפילה לחצי הגמר. סטרויטל קייב, דינמו מוסקבה ופלקנסטרו קאנטו, שזכתה בטורניר הקודם, העפילו אוטומטית לשלב זה. הפועל גבת/יגור והפועל רמת גן, שסיימו במקום השלישי והרביעי בהתאמה בעונת 1973/1974 בליגה הלאומית בכדורסל, השתתפו בתחרות. גבת/יגור הוגרלה בסיבוב הראשון מול גלאטסראיי וניצחה אותה 148–132 (ניצחון 84–64 בישראל והפסד 64–68 בטורקיה), אך בסיבוב השני הפסידה 130–151 לסטלה אזורה (59–72 בישראל ו-71–79 באיטליה) והודחה. רמת גן העפילה אוטומטית לסיבוב השני בו הפסידה 186–194 למונקו (הפסד 74–94 בצרפת וניצחון 112–110 בישראל) והודחה. תוצאות, באתר פיב"א אירופה תוצאות, באתר Linguasport
פסגת מולדוביאנו

פסגת מולדוביאנו (ברומנית: Vârful Moldoveanu) היא פסגת ההר הגבוהה ברומניה. הפסגה ממוקמת בהרי הקרפטים הדרומיים, בגבול בין מחוז ארג'ש למחוז בראשוב במרכז רומניה. גובהה 2,544 מטרים מעל פני הים והנישאות הטופוגרפית שלה היא 2,046 מטרים מעל פני הקרקע. הפסגה ממוקמת כ־43 קילומטרים מצפון־מערב לעיר קמפולונג וכ־65 קילומטרים מערבית לעיר בראשוב. אל הפסגה ניתן להגיע דרך מספר מסלולים העוברים בין פסגות באזור. הכביש המפורסם טרנספגרשאן עובר בעמק בין הפסגה לפסגת נגויו, ההר השני בגובהו ברומניה. מדיה וקבצים בנושא פסגת מולדוביאנו בוויקישיתוף 2017 Romanian Statistical Yearbook, p. 11 "Europe Ultra-Prominences" Peaklist.org. Retrieved 2012-02-26. ערך זה הוא קצרמר בנושא הרים ובנושא גאוגרפיה של רומניה. אתם מוזמנים לתרום לוויקיפדיה ולהרחיב אותו.
אמברגו (עיתונות)

בעיתונאות וביחסי ציבור, אמברגו הוא בקשה או דרישה של מקור מידע, שהמידע שמסר אותו מקור לא יפורסם עד לתאריך מסוים או להתקיימות תנאי מסוים. אמברגו מופעל לעיתים קרובות על ידי עסקים המכריזים על מוצר, על ידי כתבי עת רפואיים ועל ידי פקידי ממשל המכריזים על יוזמות מדיניות. לתקשורת ניתן ידע מוקדם על הפרטים המוחזקים בסוד, כך שניתן יהיה להכין דיווחים שיתאימו למועד ההכרזה. מושג דומה הוא אמברגו בביקורת על משחקי וידאו, חומרת מחשב, תוכנה וסרטים; באלה, סוקרים מקבלים גישה מוקדמת לתוכן או למוצרים בתמורה לשמירת תוצאות הביקורת בסוד עד להסרת האמברגו, לשם מניעת אי דיוקים בביקורות או מכירות חסרות בהשקה או כדי לאפשר תיקון של פגמים, באגים או אי עקביות אחרים שהתגלו על ידי סוקרים לפני ההשקה, מניעת בעיות לאחר ההשקה. בתאוריה, אמברגו מפחית את חוסר הדיוק בדיווח על חדשות, באמצעות הפחתת התמריץ לעיתונאים לכתיבה חפוזה ולא מדויקת, בתקווה לנצח בתחרות על פרסום הראשוני. ההבנה היא שאם האמברגו יופר בדיווח לפני הזמן, המקור יגמול על ידי הגבלת גישה למידע נוסף של אותו עיתונאי או עיתון, מה שייתן להם חיסרון ארוך טווח ביחס לפעולה שיתופית יותר. האמברגו בדרך כלל מוסדר מראש כהסכם ג'נטלמני. עם זאת, לפעמים יחצנים ישלחו לחדרי חדשות הודעה לעיתונות עם אמברגו שלא ניתנה לו הסכמה מראש, בתקווה שהם יכבדו את בקשת האמברגו. הביטוי "לפרסום מיידי" שנמצא לעיתים קרובות בראש ההודעות לעיתונות מצביע על כך שהמידע בהן הוא ללא אמברגו. אמצעי תקשורת מפרים לפעמים אמברגו ומדווחים על מידע לפני שהאמברגו יפוג, בטעות (עקב תקשורת שגויה בחדר החדשות) או בכוונה (כדי להשיג יתרון על פני המתחרים). הפירת אמברגו נחשבת בדרך כלל כהפרת אמונים חמורה ויכולה לגרום לכך שהמקור ימנע מכלי החדשות הפוגעים לקבל מידע מוקדם למשך תקופה ארוכה. אמצעי התקשורת בישראל נוהגים לכבד דרישת אמברגו שנמסרה להם. סעיף 12 לתקנון האתיקה המקצועית של העיתונות הקובע "עיתונאים לא יפרסמו מידע שנמסר להם בתנאי שלא יפורסם" מתפרש גם כחובה לציית לאמברגו. סוגיית האמברגו נדונה בהרחבה בהחלטות של בית הדין לאתיקה של מועצת העיתונות בישראל בשנת 2012, שעסקו בתלונה של בנק ישראל נגד העיתון "כלכליסט", לאחר שזה פרסם מידע שנמסר לו מבנק ישראל לפני המועד שקבע הבנק לפרסום המידע. בדיון ראשון בתלונה נקבע שהעיתון הפר את תקנות האתיקה. בערעור על החלטה זו נקבע שעקב אי־בהירות מסוימת העיתון לא הפר את תקנות האתיקה, אך נקבע שאמברגו יש לכבד, וכי עיתון או עיתונאי שיעשה שימוש במידע שקיבל תחת אמברגו בניגוד להוראות המפורטות בו ייראה מכאן ואילך, לאחר שהובהר נושא האמברגו על ידי בית הדין, כמפר את כללי האתיקה של מועצת העיתונות. אורי רוזן, העורך העירום - איך תורת המשחקים קובעת על מה כולם ידברו מחר, דביר, 2015, הפרק "הסכמי אמברגו: מי פה לא אתי?", עמ' 207–210. אתי שכטמן‏, את הכתבה הבאה יש לקרוא רק אחרי 07:00, באתר וואלה, 22 בספטמבר 2006 תהילה שוורץ-אלטשולר ואלעד מן, לא לפרסום עד, באתר העין השביעית, 24 בדצמבר 2013 תקנון האתיקה המקצועית של העיתונות, באתר של מועצת העיתונות בישראל תלונת בנק ישראל נגד כלכליסט" בפני בית הדין לאתיקה של מועצת העיתונות, באתר של מועצת העיתונות בישראל, 27 בספטמבר 2012 בית הדין לאתיקה של מועצת העיתונות בשיבתו כערכאת ערעור בעניין תלונתו של בנק ישראל נגד עיתון "כלכליסט", באתר של מועצת העיתונות בישראל, 27 בדצמבר 2012; נתי טוקר, מועצת העיתונות: "כלכליסט" לא הפר כללי אתיקה, אך לפי התקנון היה עליו לכבד אמברגו, באתר TheMarker‏, 30 בדצמבר 2012
אמברגו (פירושונים)

האם התכוונתם ל... אמברגו – חרם כלכלי המוטל על מדינה מסוימת אמברגו נשק – איסור או הגבלה על מכירת אמצעי לחיצה או טכנולוגיה דו-שימושית למדינה מסוימת אמברגו (עיתונות) – הגבלת פרסום באמצעי התקשורת אמברגו הנפט (1967) – החלטה ערבית משותפת להרתיע מדינות, באמצעות אמברגו נפט, מלתמוך צבאית בישראל במלחמת ששת הימים
אפלטייזר

  אפלטייזר (באנגלית: Appletiser; על משקל המילה "Appetiser" כלומר מתאבן) הוא מיץ תפוחי עץ (ולאחר מכן פירות נוספים) מוגז שנוצר על ידי מיזוג מיץ פירות עם מי סודה. המשקה נוצר בשנת 1966 בעמק אלגין, בכף המערבי, בדרום אפריקה, על ידי המהגר הצרפתי - איטלקי אדמונד לומברדי. בעוד אפלטייזר נמכר תחילה בשוק הביתי שלו בדרום אפריקה, המותג מיוצא כיום גם ליותר מ-20 מדינות אחרות, כולל קהילת הפיתוח של אפריקה הדרומית (אנ') (SADC), כמו גם ל: בריטניה, בלגיה, ספרד, יפן, הונג קונג, אוסטרליה וניו זילנד. בשנת 1966, אדמונד לומברדי החל ליצור את מיץ הפירות המבעבע שלו בשם אפלטייזר, על ידי מיזוג מיץ תפוחי עץ (ולאחר מכן מיצי פירות נוספים) עם מים מוגזים. העסק התמקם כאמור בעמק אלגין בכף המערבי בדרום אפריקה. היצוא החל בשנת 1969 לשני ארכיפלגים: לאיים הקנריים (ספרד) וליפן. בשנת 1979, חברת קוקה-קולה רכשה 50% ממניות חברת אפלטייזר. משקאות Red and White Grapetiser הושקו ב-1981. בשנת 1982, אפלטייזר הושק בבריטניה בשם "Appletise" (ללא האות"ר") עקב תלונות של בעלי מותג המשקאות הקלים טייזר (Tizer). ב-1995 הביאה החברה שני טעמי הדרים נוספים במהדורה מוגבלת שהיו "Orangetise" ו-"Lemontise". בשנת 2001, לאחר משא ומתן ממושך עם AG Barr, יצרנית הטייזר, ה-'r' נוסף בסוף המילה גם למיתוג הבריטי, כדי לאפשר סטנדרטיזציה בינלאומית של שם המותג, של האריזה ושל מיצוב האפלטייזר. בשנת 2016, כל המותג (100%) Appletiser נמכר לחברת קוקה-קולה על ידי SABMiller, והמותגים של Tiser מיוצרים כעת ברישיון על ידי Appletiser South Africa (ASA), המהווים חלק מפעילות הביקבוק של Coca-Cola Beverages South Africa (CCBSA). אפלטייזר וגרייפטייזר (על בסיס אשכוליות) אינם מכילים תוספת סוכר או חומרי צבע וזמינים בגדלים של 750 מ"ל, 250 מ"ל (בריטניה), וכן מפחיות 150 מ"ל עד 1.25 ליטר. משקאות "אפלטייזר צבעים", ורוד וענבר, מכילים 80% מיץ פירות ו-20% מים והם זמינים בגדלים של 350 מ"ל ו-1.25 ליטר. אפפלשורלה Appletiser "Descubre la historia de Appletiser y el secreto de su sabor" [Discover Appletiser's history and the secret of its taste]. Appletiser España (בספרדית). אורכב מ-המקור ב-2019-03-27. נבדק ב-27 במרץ 2019. {{cite web}}: (עזרה) Gary Parkinson, ‏SA Breweries bags `tiser' for drinks branding, The Telegraph, 29 May 2001 beveragedaily.com. "SAB Miller sells Appletiser to Coke in $260m deal as firms ink Africa bottling mega merger". beveragedaily.com (באנגלית בריטית). נבדק ב-2022-09-06. "Appletiser UK Products". אורכב מ-המקור ב-2019-09-30. נבדק ב-2019-09-30.
אליעזר ברנשטיין

אליעזר ברנשטיין (כתיב לועזי: Bernstein Eliezer‏; 1873–1973) היה איש עסקים, נדבן, ציוני, בונה בית ברנשטיין (ראשון לציון) ובית ברנשטיין (תל אביב). יחד עם רעיתו הביא לעולם שבעה ילדים ובהם גם אברהם ברנשטיין. אליעזר ברנשטיין נולד בעיירה היהודית ולודבה, בפולין, להוריו מתיתיהו ובאשה ברנשטיין. ב-1896 היגר לאנגליה והתיישב בלונדון, שם התחיל לעסוק בכובענות (מילינר) ופרוונות. ב-1925, לרגל הקמת האוניברסיטה העברית בירושלים הגיע לראשונה אליעזר ברנשטיין לארץ ישראל. הוא רכש קרקע במזרח ראשון לציון, בקרבת מחנה צריפין במטרה להושיב שם בני משפחה שלו. במהלך השנים הוא הביא לארץ ישראל כ-70 מבני משפחתו מפולין. הוא בנה בתים עבור הקרובים, שהעלה מפולין וסיפק להם עבודה בפרדס שלו. ברנשטיין הקים בארץ ישראל שני בתים גדולים, שכונו בית ברנשטיין ובית ברנשטיין, הראשון בראשון לציון והשני בתל אביב. ב-1934 התיישב יחד עם רעייתו, בלה בלומה, בבית שבנה בראשון לציון, בית גדול עם ברכת שחיה, אורווה, מגרש טניס ומדשאות והבית היה למקום התכנסות של אנשים חשובים מאוד, כולל הנציב העליון, הרברט סמואל, הידיד ומאיר דיזנגוף, ראש עיריית תל אביב. ברנשטיין נהג לרכוב לצד דיזנגוף בעדלאידע. לעיתים, בלילות ירח מלא, על שפת הבריכה, הנעימה לאורחים התזמורת הסימפונית הארץ ישראלית (Palestine Symphony Orchestra). Bernstein Eliezer (באנגלית) התחדשות עירונית: קבוצת רכישה קנתה בניין לשימור ותבנה 20 דירות בית ברנשטין ראשון לציון - עיר עם נוסטלגיה בית ברנשטיין
קווים מנחים רפואיים

קווים מנחים רפואיים הם מסמך המנחה החלטות אבחנתיות וטיפוליות בתחום הבריאות. מסמכים מסוג זה קיימים מזה אלפי שנים, אלא שבניגוד לקווים מנחים של הרפואה המסורתית, המבוססים על מנהג או על הסמכות של מחבריהם, הקווים המנחים ברפואה בת־ימינו משקפים רפואה מבוססת ראיות ונכתבים לאחר בחינה שיטתית של המחקרים בתחומם. על פי רוב, הקווים המנחים נכתבים מטעם אגודות מקצועיות, ולעיתים הם מחייבים את העוסקים בתחומם, אלא אם ישנה הצדקה לסטות מהם באופן פרטני. מסמכי קווים מנחים מסכמים ומעריכים את העדויות האיכותיות ביותר ואת המידע העדכני ביותר בתחום המניעה, האבחנה, הפרוגנוזה והטיפול, לרבות ניתוחי סיכון-תועלת ועלות-תועלת. הסיכום נערך במטרה לענות על שאלות הנוגעות לעבודה הקלינית, וחלקם אף מנוסחים במבנה של שאלות ותשובות. אופן סיכום העדויות עשוי לכלול סקירה שיטתית ומטא-אנליזה של המחקרים בתחום. ההמלצות בקווים המנחים מדורגות לפי חוזק ההמלצה ולפי גופי העדויות שעליהם הן נסמכות. חלק מהקווים המנחים מכילים אלגוריתמים שהם ממליצים לפעול לפיהם. מטרות נוספות של קווים מנחים רפואיים הן ליצור תקן לטיפול הרפואי, לשפר את איכות הטיפול, להפחית סיכונים (למטופל, למטפל ולמבטח) ולהשיג את האיזון הטוב ביותר בין עלות לפרמטרים כגון יעילות תהליכים אבחנתיים וטיפוליים וסגוליות ורגישות של תהליכים אבחנתיים. קווים מנחים נכתבים ברמה לאומית או בין-לאומית בידי איגודים רפואיים, גופים ממשלתיים ואף ארגון הבריאות העולמי. ברמה המקומית עשויים גופים לכתוב קווים מנחים משלהם, תוך ביצוע התאמות מהקווים המנחים הכלליים. למרות היתרונות שבפרסום מסמכי קווים מנחים, ההמלצות בהם עלולות להפוך למיושנות עם הצטברות עדויות חדשות ממחקרים נוספים. בנוסף, בכתיבת הקווים המנחים עלולות לחול בעיות מתודולוגיות וניגוד עניינים. משום כך, יש שונות רבה במסמכי קווים מנחים, בפרט כאלה שמפורסמים באופן מקוון ואינם עוברים ביקורת עמיתים. לרוב, אוכלוסיית המטופלים ובני משפחותיהם מודרת מתהליך ניסוח הקווים המנחים, הדרה שבחלקה נובעת מהיעדר הידע כיצד לשלבם בתהליך. מסמך עמדה מדיה וקבצים בנושא קווים מנחים רפואיים בוויקישיתוף הנחיות קליניות וניירות עמדה של האיגודים המדעיים, באתר ההסתדרות הרפואית בישראל
בן פרג'

בן פרג' (נולד ב-1975) הוא מגיש רדיו, צלם, מורה לצילום וקומיקאי ישראלי. נולד בפתח תקווה, בן בכור לדליה ועזרא פרג' ממשפחת הצלמים פרג' המפורסמת. אחיו הוא השחקן והיוצר קובי פרג'. שירת כצלם צבאי בעיתון במחנה, ועם שחרורו שימש כצלם בעיתונות ואף ערך תערוכות צילום ברחבי הארץ. הוא בוגר המדרשה לצילום ויצו צרפת ת"א, והיה גם תלמידו של היוצר עוזי חיטמן, תחתיו למד שירה. ב-1994 היה שותף יחד עם אביו עזרא בהקמת העסק המשפחתי בפתח תקווה שמציע כיום חנות וסטודיו, ומעבדת צילום מקצועית וסטודיו לצילום. בשנת 2005 החל להגיש פינת מוזיקת עולם קבועה בתוכנית הולך בחצות בגלי צה"ל בהגשת עומר בן-רובי, וגילם דמויות קומיות בתוכניות של ערן זרחוביץ' ושרון טייכר בגלי צה"ל וברדיו תל אביב ובהן המוביל יוסי תכלת, דורון מזר ואיש הפודטארק פנחס בודגוב. בשנים האחרונות מגיש בחמישי ובשבת בצהריים יחד עם אחיו קובי את "בן וקובי פרג' בגל"צ", שם הוא מגלם דמויות שונות ובהן של הזמר מירו קובני, היועץ הביטחוני יחזקאל ביצור ויחצן המועדונים רמי ג'ואן. עם איש התקשורת שחר אמאנו מגיש פרג' את "ציפורי לילה – עכשיו הזמן במזרחית" בימי שני בחצות. פרג' מתגורר בפתח תקווה, נשוי להילה שבחון פרג' ויש להם שלושה ילדים. בן פרג', ברשת החברתית פייסבוק חנות הצילום של בן פרג' עמוד התוכנית של בן וקובי פרג' בגלי צה"ל
אאורה (פירושונים)

האם התכוונתם ל... אאורה – תחושה מוקדמת הנלווית להפרעות נוירולוגיות אאורה השקעות – חברה ישראלית העוסקת ביזום ובנייה למגורים ובנדל"ן מניב אאורה (מיתולוגיה) - נימפה במיתולוגיה היוונית אישים אאורה דיון (ילידת 1985) - זמרת-יוצרת ומלחינה דנית אאורה נורמי (ילידת 1988) - משוררת פינית הילה (פירושונים)
הלן מזוז

הלן מזוז (נולדה ב-1987) חברה במועצת העיר ומכהנת כמשנה לראש העיר רעננה. מחזיקת תיק מנהל קהילה וקליטת עלייה. הלן היא האישה החרדית הראשונה שנבחרה למועצה מקומית, ועשתה היסטוריה כאשר נכנסה למועצת העיר רעננה בבחירות המוניציפליות בפברואר 2024, במסגרת סיעת באמונה - סיעה ציונית דתית ומונתה למשנה לראש עירית רעננה. מזוז נולדה וגדלה בראשון לציון, בבית מסורתי. היא שרתה בצה"ל בחיל הים ולאחר השירות הצבאי עברה לתל אביב שם פגשה את בעלה, עולה חדש מצרפת, שניהל אורח חיים חרדי. מזוז בוגרת תואר ראשון בממשל ומשפט במרכז האקדמי שערי מדע ומשפט. ב-2007, בעקבות אירועי ההתנתקות שנתיים קודם, הצטרפה למפלגת הליכוד והפכה לפעילת שטח בקרב הקהילה הצרפתית. ב-2015 הקימה מזוז את הפורום הצרפתי בליכוד. בהמשך, בכנסת העשרים הקימה את השדולה למען עולי צרפת בכנסת והייתה שותפה לקידום חקיקה למען העולים. בין היתר הכרה בתארים אקדמאיים, הכרה ברישיונות נהיגה וקידום תוכניות מול משרדי הממשלה השונים. הייתה חברת ועדת הבחירות המרכזית לכנסת לכנסת העשרים וארבע מטעם הליכוד. מכהנת כחברת ציר בקונגרס הציוני העולמי. מזוז ניהלה את קמפיין הבחירות לקהילה הצרפתית בישראל במספר מערכות בחירות שונות עבור מפלגת הליכוד. ב-2024 רצה לבחירות המקומיות למועצת העיר רעננה מטעם סיעת "באמונה הסיעה הדתית המאוחדת". מזוז נתמכה על ידי קבוצת פעילות חרדיות שפעלו להריץ מועמדות חרדיות למועצות ברחבי הארץ באותה מערכת בחירות. מתוך 14 מועמדות חרדיות ברחבי הארץ היא המועמדת היחידה שנבחרה לכהן במועצת העיר, ובכך הפכה לחברת המועצה החרדית הראשונה בהיסטוריה של מדינת ישראל. כנערה התנדבה בעמותה נגד אלימות. בגיל 22 הקימה פורום בשם "אהבת חינם", שנועד לגשר בין חרדים לחילונים באמצעות שיח. התנדבה בפעילות "שמים סוף לסמים ולאלימות". בעקבות אירועי 7 באוקטובר ומלחמת "חרבות ברזל" הקימה את חמ"ל ההסברה ברעננה שפעל בשיתוף פעולה עם משרד ההסברה הלאומי. מזוז נשואה לג'וליאן, עולה מצרפת, והיא אם לשמונה ילדים. חיה ברעננה. ילדיה לומדים במוסדות חינוך חרדיים ברעננה. הלן מזוז, ברשת החברתית פייסבוק הלן מזוז, ברשת החברתית אינסטגרם הלן מזוז, ברשת החברתית טיקטוק הלן מזוז-הכירו את המתמודדים 2024, באתר סיעת באמונה למועצת העיר רעננה. הלן מזוז מ"הפורום הצרפתי בליכוד" באוסטרו סומליה על העליה מצרפת והשפעתה על החברה הישראלית, סרטון באתר יוטיוב, 18 במרץ 2016 ראיון עם הלן מזוז - החרדית הראשונה שנבחרה לחברת מועצה, חדשות 13 עם רביב דרוקר, סרטון באתר יוטיוב (אורך: 06:02), מרץ 2024. אשת השבוע - הלן מזוז, באתר שדולת הנשים בישראל, ‏2 באפריל 2024 ארז הראל‏, "אם יש תקרת זכוכית - צריך לפרוץ אותה": החרדית שנבחרה למועצת העיר רעננה, באתר וואלה, 28 בפברואר 2024 תחיה ברק, החרדית הראשונה שנבחרה למועצה ברשות מקומית: "לא ידעתי שאני עושה היסטוריה", באתר ynet, 18 במרץ 2024 רועי אזולאי, הלן מזוז מונתה היום למשנה לראש עיריית רעננה, באתר ליכודניק, ‏16.05.2024 אגף קשרי חוץ בליכוד מחזק את הזירה הצרפתית, באתר ליכודניק, ‏25 בדצמבר 2020 הרכב ועדת הבחירות המרכזית לכנסת ה-24, באתר הבחירות לכנסת העשרים וארבע הכירו את הלן מזוז מספר 2 ברשימה הדתית המאוחדת – סיעת באמונה רעננה הדר גלברג, הלן מזוז בציוץ של נבחרות, באתר X, ‏22 בפברואר, 2024